L’Ajuntament de Manises lamenta la pèrdua del cronista oficial de la ciutat, José Luis de Tomás.
11 de octubre de 2024

·Les banderes de la casa consistorial onejaren a mitja asta durant tres dies en senyal de dol

Manises, 11 d'octubre de 2024.- José Luis de Tomás, cronista oficial de Manises des del 5 de juliol de 2008, va morir el passat dimecres, 9 d'octubre, als 80 anys. Encara que va nàixer al municipi de Riba-roja del Túria, en 1943, va viure a Manises des dels tres anys, on va desenvolupar la seua vida tant personal com professional.

La seua aportació a la documentació de la vida del poble ha sigut imprescindible des del seu nomenament com a cronista oficial. A banda de participar en nombroses activitats com a mantenidor i documentalista, l'any 2017 va presentar a la Casa de Cultura de Manises el seu llibre "Del tren al metro".

Llicenciat en Filosofia, la seua vida sempre ha estat lligada al món de la reflexió literària. Entre les seues obres destaquen, "La otra orilla de la droga", per la qual va obtindre el premi Nadal a 1984, "Piedra de Sal" per la qual va ser guardonat amb el premi Ciutat de València i "El reposo del tiempo", obra amb la qual va quedar finalista del Premi Azorín l'any 2012. Altres llibres que ha publicat són: "Ribarroja a través de su historia", "El argot como disfraz para vivir en sociedad","Cuentos de luna y lluvia".

L'Ajuntament de Manises lamenta enormement la pèrdua del cronista oficial del municipi i ha mostrat les seues condolences als seus familiars i amics.